Το μουσείο ως χώρος διαμόρφωσης της ιστορικής καλλιέργειας των μαθητών και των μαθητριών του δημοτικού σχολείου
Creators: name: Ανδρεάδου, Χαρίκλεια Ιωάννη
Publisher: name: Aristotle University of Thessaloniki
Year: 2008
Subjects: Μουσείο
Μουσειακή εκπαίδευση
Ιστορική εκπαίδευση
Ιστορική καλλιέργεια
Ιστορική κουλτούρα
Πρωτοβάθμια εκπαίδευση
Museum education
History education
Historical culture
Primary education

description: Η συνάντηση της ιστορικής εκπαίδευσης με τη μουσειακή εκπαίδευση ορίζεται κυρίως από εκπαιδευτικές δράσεις σχολικών ομάδων σε χώρους πολιτισμικής αναφοράς. Οι δράσεις αυτές αν και αποτελούν, εδώ και πολλά χρόνια, αναπόσπαστο στοιχείο της σχολικής εκπαίδευσης, δεν έχουν συγκεντρώσει ακόμα, σε μεγάλο βαθμό, ερευνητικά την προσοχή των κοινωνικών επιστημών. Ως αποτέλεσμα, η κατανόηση του ρόλου αυτών των εκπαιδευτικών επισκέψεων στην ιστορική εκπαίδευση των μαθητών και των μαθητριών στο ελληνικό πρωτοβάθμιο σχολείο είναι σχετικά περιορισμένη και οι δυνατότητές τους σε σχέση με τα αναλυτικά προγράμματα ιστορίας δεν έχουν πλήρως διερευνηθεί και αναπτυχθεί. Η εργασία αυτή φιλοδοξεί να αποτελέσει μια συμβολή στην ανάπτυξη αυτού του διαλόγου της μουσειακής με την ιστορική εκπαίδευση. Η εργασία διερευνά το ρόλο ενός ελληνικού ιστορικού-αρχαιολογικού μουσείου στη διαμόρφωση της ιστορικής καλλιέργειας των μαθητών και των μαθητριών του πρωτοβάθμιου σχολείου που το επισκέπτονται, στο πλαίσιο προγραμματισμένων εκπαιδευτικών δράσεων του σχολείου τους. Το πλαίσιο αυτής της διερεύνησης περιλαμβάνει συνεντεύξεις με μουσειοπαιδαγωγούς που σχετίζονται με το σχεδιασμό και την υλοποίηση των εκπαιδευτικών προγραμμάτων του μουσείου, συνεντεύξεις με μαθητές και μαθήτριες μετά την επίσκεψή τους στο μουσείο, συνεντεύξεις με τους εκπαιδευτικούς-συνοδούς των μαθητικών ομάδων στο μουσείο, παρατήρηση των σχολικών ομάδων κατά τη διάρκεια διεξαγωγής του εκπαιδευτικού προγράμματος στο μουσείο και μελέτη σχετικού έντυπου υλικού του μουσείου. Τα κεντρικά ερευνητικά ερωτήματα αυτής της εργασίας διερευνούν ποιους στόχους έχει αυτό το μουσείο και τα εκπαιδευτικά προγράμματά του σχετικά με την ιστορική καλλιέργεια του μαθητικού κοινού του, πώς χρησιμοποιεί τα αντικείμενα-εκθέματά του ως διδακτικά εργαλεία για την υλοποίηση των στόχων του, ποια είναι τα χαρακτηριστικά της ιστορικής καλλιέργειας των μαθητών και των μαθητριών, όπως αυτή διαμορφώνεται, στο παραπάνω πλαίσιο, σ’ ένα μουσειακό χώρο, καθώς και ποιοι παράγοντες την καθορίζουν.
description: The relation of historical education with the museum education is fixed mainly by educational action of school teams in spaces of cultural report. This action even if they constitute, for a lot of years, integral element of school education, has not still inquiringly assembled, to a great degree, the attention of social sciences. As resulting from, the comprehension of role of these educational visits in the historical education of students in the Greek Primary Education is relatively limited and the possibilities of these visits concerning curriculum of history has not been investigated and developed completely. This thesis aspires it constitutes a contribution in the growth of this dialogue of a museum education with the historical education. This thesis investigates the role of a Greek historical and archaeological museum in the configuration of historical culture of students of primary education that visit this museum in the frame of programmed educational action of their schools. The frame of this investigation includes interviews with museum educators that are related with the planning and the concretisation of educational programs of museum, interviews with students afterwards their visit in the museum, interviews with their teachers, observation of school teams at the duration of conduct of educational program in the museum and study of relative printed material of museum. The central inquiring questions of this thesis investigate the objectives that have the particular museum with regard to the historical culture of students that visit the museum, the ways that the museum uses the objects as instructive tools, the characteristics of historical culture of students that are shaped in museum spaces, and, finally, the factors that determine this historical culture.